**НАЦРТ**

 **Општинска управа општине Кнић**, на основу члана 52. став 1. тачка 1. Закона о локалној самоуправи („Службени гласник РС“, бр. 129/07, 83/2014 – др. закон и 101/2016 – др. Закон и 47/2018), члана 69. став 1. тачка 1. Статута општине Кнић („Службени гласник општине Кнић“, број 1/19) и члана 11. став 1. тачка 1. Одлуке о Општинској управи општине Кнић (“Службени гласник општине Кнић“, бр. 1/08, 17/2014 и 14/2015)

**П р е д л а ж е**

 **Општинском Већу општине Кнић,** дана седници од \_\_\_\_\_\_\_\_\_2020. године, на основу члана 46. став 1. тачка 1. Закона о локалној самоуправи („Сл. гласник РС“, бр 129/07, 83/2014 – др. закон и 101/2016 – др. закон и 47/2018), члана 58. став 1. тачка 1. Статута општине Кнић („Службени гласник општине Кнић“, број 1/19), члана 7. став 1. тачка 1. Одлуке о Општинском већу (“Службени гласник општине Кнић“, број 1/08) члана 29. и члана 30. став 7. Пословника о раду Општинског већа општине Кнић (“Службени гласник општине Кнић“, бр. 1/09) донесе,

**З а к љ у ч а к**

 **Предлаже се Скупштини општине Кнић**, да на седници од \_\_\_\_\_\_\_\_\_\_\_\_\_2020. године, на основу члана 6. став 5. и 6., члана 6а. став 4. и 7а. Закона о порезима на имовину („Сл. гласник РС“, бр. 26/01,...68/14 - др. закон, 95/18, 99/2018 – одлука УС и 86/2019), члана 32. став 1. тачка 6. Закона о локалној самоуправи („Сл. гласник РС“, бр 129/07, 83/2014 – др. закон и 101/2016 – др. Закон и 47/2018), члана 6. става 1. тачке 1., а у вези са чланом 60. Закона о финансирању локалне самоуправе („Сл. гласник РС“, бр. 62/06, 47/11, 93/12, 99/13, 125/14, 95/15, 83/16, 91/16,104/16. др. закон, 96/17, 89/2018-ускл. дин. износи, 95/18 – др. закон и 86/2019-ускл. дин. износи) члана 37. став 1. тачка 6. Статута општине Кнић („Службени гласник општине Кнић“, број 1/19), донесе

**Одлуку**

**о утврђивању просечних цена квадратног метра одговарјућих непокретности за утврђивање пореза на имовину на територији општине Кнић за 2021. годину**

**Члан 1.**

 Овом Одлуком утврђују се просечне квадратног метра одговарајућих непокретности на територији општине Кнић за утврђивање пореза на имовину за 2021. годину.

**Члан 2.**

 Зоне и најопремљнија зона на територији општине Кнић за утврђивање пореза на имовину одређене су посебном одлуком Скупштине општине Кнић.

**Члан 3.**

 Просечне цене квадратног метра одговарајуће непокретности, на основу најмање три промета одговарајућих непокретности по зонама, за утврђивање пореза на имовину за 2021. године, износе у динарима:

**Табела бр. 1.**

|  |  |  |
| --- | --- | --- |
| Ред.број | **Групе непокретности** | **Назив зоне** |
| Прва зона (најопремљенијазона) | Друга зона | Трећа зона | Четврта зона |
| 1 | Грађевинско земљиште | ..... | ..... | ..... | ..... |
| 2 | Пољопривредно земљиште | ..... | 60.70 | 60.26 | 53.43 |
| 3 | Шумско земљиште | ..... | 45.73 | 45.73 | 45.73 |
| 4 | Друго земљиште | ..... | ..... | ..... | ..... |
| 5 | Станови | 34843.11 | 34843.11 | ..... | ..... |
| 6 | Куће за становање | ..... | ..... | ..... | ..... |
| 7 | Пословне зграде и други (надземни и подземни) грађевински објекти који служе за обављање делатности | ..... | ..... | ..... | ..... |
| 8 | Гараже и помоћни објекти | ..... | ..... | ..... | ..... |

 За врсте непокретности чија просечна цена квадратног метра није могла бити утврђена на основу најмање три промета одговарајуће непокретности по зонама, за обвезнике који не воде пословне књиге основица пореза на имовину одговарајуће непокретности по зонама утврђена у поступку утврђивања пореза на имовину за 2020. годину, представља и основицу пореза на имовину за 2021. годину.

 Пореска основица утврђена у поступку утврђивања пореза на имовину за 2020. годину, за пољопривредно земљиште, за одговарајућу зону, умањује се за 40% у поступку опоризивања другог земљишта за 2021. годину.

**Члан 4.**

 Овом одлуком неизграђено грађевинско земљиште на територији општине Кнић, које се користи искључиво за гајење биљака, односно садног материјала, односно шума, за сврху утврђивања основице пореза на имовину разврстава се у пољопривредно, односно шумско земљиште.

 Гајење биљака, односно садног материјала, односно шума у смислу става 1. овог члана одлуке, сматра се гајење једногодишњих, двогодишњих односно вишегодишњих биљака, односно гајење садног материјала, односно гајење шума, које је класификовано у области пољопривреда, шумарство и рибарство, у складу са прописом којим се уређује класификација делатности.

 За другачије разврставање неизграђеног грађевинског земљишта из става 1. и 2. овог члана одлуке, за утврђивање пореза на имовину за 2021. годину, порески обвезници су дужни да поднесу пореску пријаву до 31. марта 2021. године, са документацијом којом потврђују да се на неизграђеном грађевинском земљишту баве гајењем једногодишњих, двогодишњих односно вишегодишњих биљака, односно садног материјала или шума.

**Члан 5.**

 За одговарајуће непокретности за које у члану 3. ове Одлуке нису утврђене просечне цене по метру квадратном, за утврђивање пореза на имовину обвезника који воде пословне књиге за 2021. годину на територији општине Кнић, користиће се просечне цене непокретности, које се налазе у најопремљенијој зони и на основу којих је за текућу годину утврђена основица пореза на имовину обвезника који не води пословне књиге:

**Табела бр. 2.**

|  |  |  |
| --- | --- | --- |
| Редниброј | **Групе непокретности** | **Назив зоне** |
| Прва зона (најопремљенијазона) |
| 1 | Грађевинско земљиште | 420.00 |
| 2 | Шумско земљиште | 40.00 |
| 4 | Куће за становање | 15200.00 |
| 5 | Пословне зграде и други (надземни и подземни) грађевински објекти који служе за обављање делатности | 23500.00 |
| 6 | Гараже и гаражна места | 4912.69 |

**Члан 6.**

 Ову одлуку објавити у „Службеном гласнику општине Кнић“ и на интернет страни општине Кнић.

 Ова одлука ступа на снагу осмог дана од дана објављивања у „Службеном гласнику општине Кнић“, а примењује се од 01. јануара 2021. године.

Општинска управа општине Кнић

У Книћу, 09.11.2020. године,

**Број: 436-9-78/2020-03**

 Нацрт сачинио

 Небојша Томовић с.р.

 **В.Д.** **Начелника Општинске управе**

 Марина Петровић с.р.

**О б р а з л о ж е њ е**

 **Правни основ,**

 Правни основ за доношење ове одлуке садржан је у одредбама члана 6. став 5. Закона о порезима на имовину („Сл. гласник РС“, бр. 26/01,...68/14 - др. закон, 95/18, 99/2018 – одлука УС и 86/2019 у даљем тексту: Закон).

 Одредбама члана 6. став 5. Закона, прописано је да просечну цену одговарајућих непокретности по зонама на територији једнице локалне самоуправе, утврђује свака јединица локалне самоуправе актом надлежног органа, на основу цена остварених у промету одговарајућих непокретности по зонама у периоду од 01. јануара до 30. септембра године која претходи години за коју се утврђује порез на имовину.

 Одредбом члана 32. став 1. тачка 6 . Закона о локалној самоуправи („Службени гласник РС“, бр. 129/07, 83/2014 – др. закон и 101/2016 – др. Закон и 47/2018), прописано је да Скупштина општине, у складу са законом доноси прописе и друге опште акте. У складу са чланом 37. став 1. тачка 6. Статута општине Кнић („Службени гласник општине Кнић“, број 1/19), доношење ове одлуке је у надлежности Скупштине општине Кнић.

 **Разлози за доношење одлуке,**

 Одредбама члана 7а. став 1. Закона, прописано је да је јединица локалне самоуправе дужна да објави акт којим се утврђују просечне цене одговарајућих непокретности у зонама у складу са чланом 6. став 5., и 6. овог Закона до 30. новембра сваке године на начин на који се објављују њени општи акти.

 **Образложење предложеног решења,**

 Одредбом члана 6. став 6. Закона, прописано је да просечна цена у зони у којој није било најмање три промета одговарајућих непокретности у периоду из става 5. истог овог члана Закона за те непокретности утврђује се на основу просека просечних цена остварених у граничним зонама у којима је у том периоду било најмање три промета одговарајућих непокретности (Граничне зоне у смислу одредбе члана 6. став 7. Закона, су зоне чије се територије граниче за зоном у којој није било промета, које припадају истој јединици локалне самоуправе).

 Одредбом члана 6. став 8. Закона, прописано је да ако није утврђена просечна цена другог земљишта у зони, зато што у зони и граничним зонама није било најмање три промета уз накнаду другог земљишта, а утврђена је просечна цена пољопривредног земљишта у тој зони, вредност другог земљишта (осим експлоатационих поља) која чини основицу пореза на имовину за пореску годину, утврђује се применом просечне цене пољопривредног земљишта у тој зони умањене за 40%. (Одредбом члана 6а. став 7. Закона, друго земљиште јесте земљиште које није грађевинско, пољопривредно или шумско).

 Одредбом члана 6. став 9. Закона, прописано је да у случају из става 8. овог члана сматра се да је утврђивањем просечне цене пољопривредног земљишта у зони утврђена просечна цена другог земљишта.

 Одредбом члана 6. став 10. Закона, прописано је да ако ни у граничним зонама из става 7. овог члана није било промета одговарајућих непокретности у периоду из става 5. овог члана, односно ако се вредност другог земљишта не може утврдити у складу са ставом 8. овог члана, основица пореза на имовину за те непокретности у зони у којој није било промета једнака је основици пореза на имовину те, односно одговарајуће непокретности у тој зони обвезника који не води пословне књиге за текућу годину.

 Одредбом члана 7а. став 2. Закона, прописано је да у случају из члана 6. став 8. овог Закона јединица локалне самоуправе дужна је да, до истека рока из става 1. овог члана, објави просечне цене одговарајућих непокретности на основу којих је за текућу годину утврђена основица пореза на имовину за непокретности обвезника који не воде пословне књиге и то у зони која је, према одлуци надлежног органа те јединице локалне самоуправе, утврђена као најопремљенија у смислу члана 6. став 3. овог Закона.

 Одредбом члана 7а. став 3. Закона, прописано је да у случају из члана 6. став 8. овог Закона, обвезници који воде пословне књиге за потребе утврђивања основице пореза на имовину просечне цене из става 2. овог члана множе коефицијентима које утврђује јединица локалне самоуправе актом надлежног органа, за сваку зону на својој територији.

 Одредбом 6а. став 4. Закона, прописано је да јединица локалне самоуправе може одлуком прописати да се неизграђено грађевинско земљиште на њеној територији, које се користи искључиво за гајење биљака, садног материјала односно шума, за сврху утврђивања пореске основице може разврстати у пољпоривредно, односно шумско земљиште.

  **Средства за спровођење одлуке,**

 За спровођење Одлуке о утврђивању просечних цена квадратног метра одговарјућих непокретности за утврђивање пореза на имовину на територији општине Кнић за 2021. годинуније потребно ангажовање додатних средстава из буџета општине Кнић.

 У складу са наведеним предлаже се доношење ове Одлуке.